
IVTorbo,  cujus  impetu  omnes  obstupescunt 
densus,  et  musculi  motus  voluntarii  resolvun* 
tur,  nomina  ab  auctoribus  indita,  gravem  et 
subitum  lapsum,  quo  corruant  aegri  eo  cor¬ 
repti,  quoddamrnodo  demonstrant ;  hinc  eninl 
Morbus  attonitus ,  Sideratio ,  Nervorum  reso¬ 
lutio ,  et  percussio ,  vel  Apoplexia  audit. 

Apoplexiam,  de  qua,  lege  academica  ad~ 
stricti,  pauca  scripturi  sumus,  Cullenus, 
summus  iste  Nosologus,  hisce  verbis  luculen¬ 
ter  satis  definivit : 

“  Motus  voluntarii  fere  omnes  imminuti* 
u  cum  sopore  plus  minusve  profundo,  super- 
u  stite  motu  cordis  et  arteriarum.”" 


HISTORIA. 


Licet  aliquando  Apoplexia  hominem  adeo 
subito  invadat,  ut  aeger  nullis  morbi  immi¬ 
nentis  signis  praemonitus  derepente  prosterna¬ 
tur,  quasi  fulminis  ictu  perculsus  ;  saepius 
vero  quaedam  apoplexiae  invasurae  dantur 
praenuntia,  quibus  probe  perspectis,  medicus 
ad  malum  arcendum  nonnunquam  valeat, 
quod  semel  obortum  fere  medicinam  vin¬ 
cit* 

Apoplexia  paulatim  obrepente,  accedit  ple¬ 
rumque  dolor  capitis,  modo  gravis,  modo  acutus, 
quem  fere  hebetudinis  et  vertiginis  sensus  co¬ 
mitatur  ;  tinniunt  aures,  et  molesta  audiendi 
gravitas  subinde  adest ;  venae  capitis  saepe 
turgent,  arteriae  solito  vehementius  pulsant, 
et  facies  nunc  rubore  suffusa  et  turgida,  nunc 
justo  pallidior  observatur  ;  nec  raro  sanguinis 
profluvium  e  naribus  morbum  aliter  ventu¬ 
rum  cohibet  :  omnes  fere  sensus  languent 
et  hebescunt  ;  insolita  ad  somnum  proclivi¬ 
tas  urget,  et  inter  dormiendum  incubus  et 
dira  insomnia  aegrum  exercent ;  nec  raro 
expergescenti,  torpor  et  quaedam  movendi 
impotentia,  brevi  plerumque  duratura,  perci¬ 
pitur  ;  interdum  artus  adeo  imbecilles  eva¬ 
dunt,  ut  ad  munera  obeunda  prorsus  invalidi 
sint,  vel  tremoribus  et  motibus  inordinatis 
saepe  agitantur,  nonnunquam  levi  et  fugaci 
paralysi  plane  resolvuntur.  Visus  saepe  va¬ 
riis  modis  depravatur ;  nunc  densa  caligo 
oculis  subito  praetenditur,  nunc  muscae  ante 
eos  obvolitant,  vel  strabismo  distorti  visum 
duplicem  exhibent. 

Omnes  sensus,  interni  pariter  ac  externi, 
adveniente  hoc  morbo,  gravem  saepe  noxam 
contrahunt  ;  in  quibusdam  exemplis  omnino 
obtunditur  mentis  acies,  gravi  quasi  veterno 
oppresa  ;  saepius  vero  vitium  memoriae  po¬ 
tissimum  incumbi4:,  cujus  varias  deprava¬ 
tiones,  mirabiles  sane,  sed  haud  facile  exe- 
quendas,  hic  loci  separatim  notasse  superva¬ 
cuum  foret :  nec  raro,  utcunque  accurata  sit 
mentis  perceptio,  aegri  nequicquam  verba 
proferre  nituntur,  et  vox  balbutiens  vel  in¬ 
explanata  fit  :  “  Non  lingua  valet,  non  coiv 
“  pori  note  sufficiunt  vires,  nec  vox  aut  ver- 
“  ba  sequuntur.”  Variat  multum  tempus  per 
quod  hujusmodi  signa  perstiterint,  antequam 
aeger  apoplexia  corripiatur  modo  per  unam 
alteramve  diem,  modo  per  plures  menses  vel 
etiam  annos,  haec  monita  ejus  impetum  prae¬ 
grediuntur.  In  ipso  paroxysmo,  sensus  et  mo¬ 
tus  voluntarii  omnino  pereunt,  et  sopor  adeo 
profundus  plerumque  urget,  ut  nulli  stimuli, 
ne  quidem  validissimi,  aegrum  ex  eo  susci¬ 
tent,  vel  sensum  levissimum  edant.  In  mul¬ 
tis  autem  exemplis  somnus  non  adeo  ferreus 

adest,  quin  aegri  acrioribus  stimulis  solliciti, 
sentiendi  vim  non  penitus  esse  abolitam  tes- 
tentur,  audiunt  enim, .  vident,  et  ex  tactu 
dolent.  Respiratio  utplurimum  valde  labo¬ 
riosa  et  difficilis  evadit,  nonnunquam  abnor¬ 
mis  et  interrupta,  stertore  et  rhoncho  sa?pe 
concitata,  praesertim  si  morbus  ad  finem  infe¬ 
licem  properat. 

Arteriarum  pulsus  a  morbi  principio  fere 
pleni,  validi  et  frequentes  observantur  ;  in¬ 
terdum  vero  tardiores,  debiles  et  inaequales 
evadunt.  Facies  sanguine  suffusa  vel  rubet 
yel  etiam  livescit ; '  est  tamen  ubi  praeter  soli¬ 
tum  pallet,  vel  colorem  ex  naturali  haud  alie¬ 
num  ostendit.  Venae  circum  collum  et  caput 
saepe  admodum  turgidae  fiunt,  et  arteriae  in¬ 
terdum  ita  vehementer  pulsant  ut  carotidum 
ictus  oculis  plane  conspici  queant. 

Oculi  plerumque  rubri,  turgidi,  efferi  et 
semiaperti  apparent.  Musculi  faciei  saepe 
spasmis  afficiuntur,  dum  ex  ore,  haud  rard 
vehementer  distorto,  spuma  assidue  effluit. 
Sudor,  nunc  tenuis,  nunc  viscidus,  et  gelidus, 
p  corporis  superficie  dimanat.  Devorandi  fa~ 

cultas 

cultas  vel  prorsus  deletur,  vel  saltem  multum 
impedita  est.  Urina  modo  praeter  naturae 
ordinem  retinetur,  modo  praeter  volunta¬ 
tem  effluit  ;  et  alvus  vel  admodum  compressa 
manet,  vel  faeces  inscie  elabi  sinit ;  nec  rarum 
est  quod  latus  oppositum  ei,  quod  paralysi 
tactum  fuerit,  motu  inordinato  subinde  exa¬ 
gitetur. 

Ingravescente  morbo,  spirandi  difficultas  sen¬ 
sim  aucta,  ictus  arteriarum  debiles  admodum 
ac  intermittentes,  ad  carpum  vix  percipiendi, 
partes  extremas  frigidae,  et  sudor  gelidus  e 
toto  corpore  erumpens,  mortem  haud  procul 
abesse  plane  testantur. 

Quod  si  aegri  ex  paroxysmo  resurgant,  mul¬ 
tum  abest  ut  pristinus  vigor  redeat,  vel  cor¬ 
poris  et  mentis  functiones  in  integrum  resti¬ 
tuantur  ;  perennis  enim  imprimitur  labes,  et, 
quod  superest  aevi,  membris  et  mente  reso¬ 
luti  miserrime  saepe  saepius  trahunt,  donec 
morbi  impetus,  iterum  atque  iterum  presso 
pede  rediens,  aerumnis  finem  tandem  imponat. 

CAUSAE  PRtEDISPONENTES. 

Non  omnes  homines,  neque  omnem  asta-* 
tem,  apoplexiae  pariter  esse  obnoxiam,  nemi¬ 
nem  latet ;  quid  igitur  in  causa  est  ut  qui¬ 
dam  prae  caeteris  impetum  ejus  sustineant, 
paucis  expendere  conabor. 

Quicunque  ad  fabricam,  cursum,  et  commer¬ 
cium  vasorum  cerebrum  adeuntium  animum 
adverterit,  naturam,  quae  nil  molitur  inepte,  hoc 
miro  artificio  voluisse  sanguinem  ordinata  lege 
versus  caput  mittere,  plane  percipiat ;  quod¬ 
cunque  itaque,  quo  minus  hoc  rite  peraga¬ 
tur,  obstet,  corpus  in  morbi  discrimen  addu¬ 
cat,  eo  gravius  quod  organo  nobilissimo  peri¬ 
culum  minitatur. 

Rara  sunt  exempla  in  quibus  juniores  hoc 
morbo  plectuntur ;  aetatem  jam  in  senium 
vergentem  potius  obsidet;  post  annum  quadra¬ 
gesimum 

gesimum  actam  subinde  occurrit ;  sexage¬ 
nariis  admodum  familiaris  existit. 

Causam  quae  homines,  progrediente  vel  jam 
inclinata  aetate,  morbo  opportuniores  reddit, 
auctores  passim  repetunt  ex  aucta  densitate, 
quam  arteriae  in  progressu  vitae  adipiscuntur. 
Ita  enim  comparatae  sunt  arteriae  ut  sanguis 
prima  aetate  in  iis  magis  abundet,  quo  corjjus 
debitum  incrementum  capiat ;  nam  e  renixu 
venarum,  quae  tunc  temporis  multo  densiores 
sunt,  fieri  nequit  quin  sanguis  in  arteriis  accu¬ 
muletur;  hae  verb,ob  perpetuam  pressuram,  ve¬ 
narum  densitatem  tandem  exsuperant ;  et  ideo 
sanguini  ex  venis  in  eas  influenti  magis  re¬ 
nituntur  ;  quo  fit  ut  sanguis  in  iis  praeter  na¬ 
turae  institutum  congeratur,  praesertim  si  ni¬ 
mia  vasorum  plenitudo  hujusmodi  vitio  fa¬ 
veat.  Hinc  si  vasa  sanguinem  vehentia 
praeter  modum  impleantur,  vitium  in  senum 
venis  potissimum  incumbere  debet ;  et  prae¬ 
sertim  venis  capitis,  valvulis  carentibus,  et 
nulla  pressura  adjutis.  His  porro  accedit 
quod  arteriae  cerebri,  ingravescentibus  annis, 
quandam  mutationem  subire  videntur,  qua 

debiles  et  fragiles  factae,  levi  data  occasione, 
apoplexiae  impetum  concitent. 

Est  quaedam  congenita  labes,  e  corporis 
structura  pendens,  quae  homines  apoplexiae 
proniores  reddit.  Hi  quibus  caput  magnum 
et  collum  breve  est,  hoc  malo  frequentius  cor¬ 
ripiuntur. 

Non  bene  consentiunt  medici  de  modo  quo 
caput  magnum  ad  apoplexiam  concitandam 
conferat.  Ut  nonnulli  volunt,  vires  cordis  in 
tanta  sanguinis  mole  per  iter  adeo  sinuosum 
promovenda  fatiscunt  ;  et  congestio  igitur,  ad 
apoplexiam  tandem  originem  datura,  progig¬ 
nitur.  Sed  caput  magnum  plenum  corporis 
habitum  sibi  comitem  fere  adjungit. 

Collum  breve,  ratione  minus  ambigua,  apo-* 
plexiae  viam  sternit ;  quo  minus  enim  pars 
ulla  ex  corde  distat,  eo  sanguis  majore  impetu 
in  eam  irruit ;  et,  in  hoc  rerum  statu,  tantum 
abest  ut  venas  capitis,  magis  a  recto  deflexas, 
sanguinis  reditum  versus  cor  expediant, 
quin  potius  regressum  ejus  nonnihil  remo» 

rentun 

Obesitas  inter  apoplexiae  causas  jure  recen¬ 
setur  ;  nec  obscura  est  ratio,  sanguis  enim, 
ubicunque  tale  offendit  impedimentum,  iter 
difficilius  prosequens,  aliorsum  averti  debet, 
et  majori,  quam  par  est,  copia  et  impetu  in¬ 
teriora  versus  urgeri. 

In  hoc  casu  sanguis  ad  cerebrum  et  pulmo¬ 
nes  justo  uberius  pellatur  necesse  est,  cum 
textus  cellulosus  adipe  oppletus  liberum  ei 
transitum  denegat.  Omentum  quoque  tali 
onere  oppresum  inultis  modis  nocet ;  vasa 
vicina  enim  comprimit,  et  septi  transversi 
descensum  impedit ;  hinc  obesi  spiritum  saepe 
aegrius  trahunt,  et  ex  omni  fere  corporis  nixu 
vel  exercitatione,  anheli  fiunt.  Porro,  mo¬ 
nendum  est  obesitatem  saepissime  nimia  san¬ 
guinis  plenitudine  copulari,  qua  ni!  potentius 
ad  apoplexiam  excitandam  ;  nec  verbis  opus 
est,  ut  enodetur  ratio  quare  nimia  sanguinis 
abundantia  talem  effectum  edat. 

His  causis  merito  accenseri  debet  peculiaris 
fabrica  vasorum  capitis  a  parentibus  orta,  qua 
apta  fiunt  ad  sanguinem  congerendum,  etsi 
nullis  externis  notis  corpus  ad  apoplexiam 

pronum 

pronum  apparuit.  Insuper  aliquid  ejusmodi 
evenire  solet  ex  diuturno  liquorum  spiri- 
tuosorum  abusu ;  qui  itaque,  praeter  quod 
causam  morbi  excitantem  frequentissimam 
praebeat,  causis  huic  morbo  proclivitatem  dan¬ 
tibus,  annumerandus  est. 


CAUSJE  OCCASION ALES. 

De  alio  genere  causarum,  de  iis,  scilicet, 
quae  morbum  proclivibus  concitent,  pauca 
veniunt  dicenda.  Hae  generatim  complec¬ 
tuntur  omnia,  quotquot  sanguinem  vehementi 
et  incitato  motu  caput  versus  propellunt,  vel 
ei  ad  cor  reduci  obicem  ponunt. 

Exercitatio,  saltem  paulo  vehementior,  san¬ 
guinis  motum  promovendi  insigni  vi  pollet, 
musculis  enim  semet  validius  contrahentibus, 
venae  compressae  sanguinis  reditum  ad  cor 

confestim  expediunt,  et  eum  ad  caput  ex  tali 
pressura  immune,  uberius  deferunt.  Nec  mi¬ 
nus  ad  hoc  attinet,  quod,  corpore  vehemen¬ 
tius  exercitato,  pulmonum  munera  aliquan¬ 
tum  turbari  solent ;  hinc  inspiratione  magis 
plena  et  diuturna  opus  est,  quo  fit  ut  sanguis 
minus  libere  a  capite  redeat,  et  simul  inci¬ 
tatius  ad  id  mittatur-  Idem  quoque  evenit  ex 
omni  graviore  corporis  nisu,  ex  magna  vocis 
contentione,  tussi  vehementi,  flatu  vel  cantu. 
In  his  enim  inspiratio  et  exspiratio  praeter 
solitum  productae,  sanguinis  transitum  per 
pulmones  non  impedire  nequeunt  ;  quod  re¬ 
vera  fieri,  faciei  rubor  et  tumor,  vertigo,  et 
capitis  dolor,  et  etiam  levis  quaedam  sensuum 
confusio,  quae  ex  inspiratione  justo  pleniore 
facile  superveniunt,  satis  testantur. 

Animi  motus  excitantes,  hi  scilicet,  qui, 
nervorum  interventu,  vasa  sanguifera  saepe 
vehementer  incitant,  valde  proni  sunt,  qui 
jam  proclivibus  apoplexiam  inferunt ;  nec  ra¬ 
rum  est  quod  homines  nimis  gaudio  gestientes, 
vel  gravi  ira  commoti,  subito  corruant  apo- 
plectici.  Talem  vim  pestiferam  his  mentis 

perturbationibus  inesse  aperte  docet,  vel  ipsa 
vasorum  capitis  et  cervicis  turgescentia,  quae 
ira  efferata  exagitatis  contingere  solet.  De 
damnis  ex  his  animi  affectibus  orituris,  elegan¬ 
ter,  ut  mos  est,  scripsit  Gaubjus,  in  eximio  de 
pathologia  libello  : 

“  Quocunque  autem  modo  isthaec  in  homi¬ 
ne  fieri  concipias,  sive  mente  imperante,  sive 
coeco  instinctu  seu  incitante  quadam  vi,  men¬ 
ti  indita,  a  reliquis  ejus  facultatibus  distincta, 
illud  certum,  deberi  ea  quidem  mirabili,  quod 
inter  bina  hominis  principia  viget,  commer¬ 
cio  :  at  hoc  ipsum  tamen  leges  limitesque, 
quibus  in  statu  tranquillo  adstringitur  tum 
adeo  excedere  ut,  qui  eduntur,  effectus  pror¬ 
sus  insoliti  ejusque  viribus  longe  superiores, 
videantur. — Inde  sensuum,  motuum,  circula¬ 
tionis,  respirationis,  secretionis,  excretionis, 
coctionis,  nutritionis,  generationis,  innumera  ex 
hoc  fonte  vitia  profluere  quotidianum  est,  quae 
alias  quidem  naturae  viribus  sponte  rursum 
superantur  ;  nec  raro  tamen  in  omne  etiam 
morborum  genus,  et  in  subitaneas  lentasve 
mortes  abeunt.” 

Crapula 

Crapula  nulla  potentior  apoplexiae  causa 
existit;  quotidie  enim  proferuntur  exempla 
hominum  belle  valentium  quos,  dum  ad  men¬ 
sam  laute  extructam  voracitatem  explebant, 
pateris  inhiantes  et  ventri  omnino  deditos, 
apoplexia  jam  rite  saginatos,  extemplo  immo¬ 
lavit.  Recte  enim  cecinit  Horatius,  crapula 
quam  ense  lures  esse  trucidatos : 

6i  Hinc  subitas  mortes,  atque  intestata  senectus. M 

De  modo  quo  ventriculus  nimis  cibi  onere 
gravatus,  ad  apoplexiam  excitandam  adeo 
habilis  existit,  nonnihil  adhuc  ambigitur;  non 
dubium  autem  est  quin  ventriculus  cibo  onus¬ 
tus  et  distentus,  stimulum  satis  validum  uni¬ 
verso  corpori  praebeat,  praeter  quod  septi  trans¬ 
versi  descensum  impediendo,  quo  minus  san¬ 
guis  libere  per  pulmones  transeat,  obstet. 

Multis  olim  persuasum  fuit,  quandam  pres¬ 
suram  aortae  illatum  fuisse,  quae  tamen  vix 
fieri  potest,  ut  ex  positura  ventriculi  pleni, 
nunc  melius  intellecta,  satis  patet. 

Ebrietas, 

Ebrietas,  inter  causiis  hujus  morbi  exci¬ 
tantes,  merito  recensetur  ;  nec  mirum,  cum 
ebrietas  ipsa  corporis  conditionem  apoplexiae 
adeo  affinem  saepe  gignit,  ut  cauto  opus  est  ne 
confundantur.  Omnes  enim  liquores  meracio¬ 
res  insignam  vim  in  cordis  et  arteriarum  mo¬ 
tus  exercent,  et  sanguinem  praeprimis  versus 
caput  copiosius  et  vehementius  impellunt. 

Omnis  corporis  positura  quas  sanguinis  iter 
per  arterias  festinat,  reditumve  per  venas  in¬ 
hibet,  ut  inclinatio  corporis,  vel  decubitus  su¬ 
pinus  cum  capite  demisso,  via  satis  manifesta 
apoplexiam  inferre  possunt. 

In  multis  hominibus  facies  summo  rubore 
suffusa,  oculi  caligantes,  vertigo,  dolor  capitis, 
sensuum  internorum  defectiones,  ex  tali  cor¬ 
poris  situ  statim  superveniunt. 

Ligaturae  circa  collum  venas  propius  ad  su¬ 
perficiem  decurrentes,  quam  arterias  profundius 
positas,  magis  comprimant  necesse  est;  quo  fit 
ut  sanguinis  regressus  e  capite  haud  sine  apo¬ 
plexiae  periculo  remoretur. 

Idem  forsan  spectat  subita  colli  distortio, 
quae  morbum  induxisse  fertur, 

Caloris 

Caloris  <st  frigoris  vices,  vel  quod  sanguinem 
e  corporis  superficie  interiora  versus  pellant, 
vel  quod  stimulum  corpori  impertiant*  apo¬ 
plexiae  interdum  causae  extiterunt. 

Vitia  organica,  quotquot  cor  et  magna  vasa 
ita  obsident,  ut  sanguini  e  capite  redeunti  im¬ 
pedimentum  ponant,  via  haud  obscura  ad  apo¬ 
plexiam  concitandum  valeant ;  hinc  valvulm 
cordis  in  os  versae,  aneurismata,  et  alia  id  ge¬ 
nus  bene  multa,  hoc  nomine  accusantur. 

Cordis  polypos  falso,  ut  videtur,  culparunt 
medici,  cum  argumenta  satis  firma  eos  post 
mortem  tantum  formari  suadent. 

Praeter  causas  jam  dictas,  sunt  et  aliae,  quae 
ratione  plane  diversa  apoplexiam  inferunt ; 
hae  scilicet,  quae,  vasis  sanguinem  vehentibus 
omnino  intactis,  vim  pestiferam  in  nervos  rec¬ 
te  exercent ;  et  morbum*  de  quo  sermo  est, 
sine  ulla  pressura  cerebro  allata,  inducunt. 
Ad  hujusmodi  causas,  venena  quaedam  metal¬ 
lica,  ut  vapores  hydrargyri,  et  plumbum  y 
gasia  nociva,  ut  acidum  carbonicum  ;  narco¬ 
tica  y  animi  affectus  deprimentes ;  et  omnia, 
quae  vi  quadam  sedante  pollent,  referri  pos¬ 

sunt.  Modum,  quo  has  causae  cerebrum  et 
nervos  ad  munia  obeunda  invalida  reddant, 
prorsus  ignoramus. 

^WWWWW'* 


DIAGNOSIS. 

Vix  ulli  dantur  morbi  qui  apoplexiam  adeb 
mentiuntur,  quin  medicus  in  morbis  digno¬ 
scendis,  vel  leviter  versatus,  discrimen  inter  eos 
facile  notet. 

Sunt  quidam  soporosi  affectus,  carus  scilicet 
et  lethargus ,  qui  apoplexiae  adeo  affines  sunt, 
ut  a  nonnullis  leviores  ejus  species  habeantur. 
Hi  autem  caro  detenti  ex  somno  utcunque 
profundo  quodammodo  suscitari  queant,  secus 
ac  in  vera  apoplexia  evenit  ;  nec  sensus  in¬ 
terni  ita  obruuntur,  quin  interrogati  responsa, 
etsi  parum  apta,  dabunt ;  in  somnum  vero  ite¬ 
rum  lapsuri,  statim  ac  stimulantia  sublata 
fuere.  In  his  quoque  stertor  abest,  et  respira¬ 
tionis  munera  haud  turbari  videntur. 

In  Catalepsi ,  morbo  admodum  raro,  licet  eo 
correpti  obstupescant,  et  omnes  sensus  externi 
pariter  ac  interni  penitus  cessent,  aegri  ta¬ 
men  non  humi  prosternuntur,  sed  ipsam  posi¬ 
turam,  quam,  ingruente  malo,  habuerunt,  reti¬ 
nent,  gravi  quasi  animi  motu  perculsi,  et  im¬ 
mobiles,  perinde  ac  mens  in  una  re  penitus  in¬ 
fixa  et  rapta,  res  externas  omninb  neglexe¬ 
rat. 

Inter  epilepsiam,  et  apoplexiam  hoc  interce¬ 
dit,  quod,  licet  in  utrisque  sensus  penitus  in¬ 
tercipiantur,  in  iis  epilepsias  convulsis  totum 
corpus  motibus  inordinatis  exagitatur,  qui  ta¬ 
men,  si  unquam  homines  apoplexia  sopitos  ex¬ 
erceant,  multo  minus  generales  sunt ;  et  unum 
corporis  latus  tantum  convellunt ;  porro  in 
plerisque  exemplis,  aegri  historia  praegressa  ad 
diagnosin  rite  instituendam  satis  valebit. 

Ebriosi  nonn  unquam  in  soporem  adeo  pro¬ 
fundum  incidunt,  ut  medici,  et  quidem  saga¬ 
ces,  in  quibusdam  exemplis  ad  eos  probe  se¬ 
cernendos  haud  valuerunt ;  in  plerisque  autem 
casibus  sopor  ex  vini  abusu,  haud  ita  altus  est, 
quin  eo  sepulti  fortiter  stimulati  persentiscant ; 

spiritus  praeterea  vinum  fere  redolet,  quod  ta¬ 
men  nodum  nequaquam  solvit,  cum  ad  apo¬ 
plexiam  concitandam  ebrietate  nulla  causa  po- 
tentior  existit. 

Medici,  ut  inter  apoplexiam  sanguineam  et 
serosam  rite  discernerent,  haud  parum  operis 
collocarunt ;  parvi  tamen  interest  naturam  flui¬ 
di  in  cerebrum  effusi  cognovisse,  nisi  talis  no¬ 
titia  nos  ad  diversam  medendi  rationem  perdu- 
ducat  ;  saepe  autem  has  duas  apoplexiae  species 
eandem  causam  agnoscunt,  eadem  remedia 
postulant. 

Multo  magis  in  usus  medicos  redundet,  si 
accurate  perspectum  fuerit,  utrum  apoplexia 
e  vasis  relaxatis  vel  ex  copia  et  impetu  sangui¬ 
nis  praeter  ordinem  auctis  originem  habeat, 
quippe  hujusmodi  causarum  cognitio  ad  ido~ 
neam  medendi  methodum  instituendam  haud 
parum  conducat. 

Apoplexia  sanguinea  homines  temperamen¬ 
to  sanguineo  praeditos,  laute  viventes,  et  robus¬ 
tos,  potissimum  adoritur,  saepe  tam  subito,  ut 
nulla  praenuntia  ejus  impetum  praecedant, 
praesertim  si  gravior  quaevis  causa  sanguinem 

caput 

caput  versus  vehementer  urgeris  antecesserit. 
Facies  rubore  plerumque  suffusa  est  et  turgi¬ 
da  ;  capitis  et  colli  venae  tument,  et  oculi  se¬ 
miaperti  multum  prominent.  Pulsus  item 
pleni,  validi,  et  frequentes,  plerumque  depre¬ 
henduntur. 

In  specie  autem  serosa,  saltem  quae  ex  vasis 
relaxatis  et  habitu  corporis  leucophlegmatico 
et  cachectico  pendeat,  signa  ex  his  sanguineae 
propriis  multum  diversa  semet  ostendunt. 
Haec  non  ita  subito  accedit,  quin  multa  indi¬ 
cia  ejus  adventum  saepe  denotent  ;  sensus 
omnes  paulatim  imminui  videntur,  et  obtun¬ 
di  ;  dotes  mentis  hebescunt,  membra  torpent 
et  vacillant,  voluntati  minus  prompte  obtem¬ 
perantes ;  et  aegri  somniculosi  et  fatui,  omni¬ 
bus  fere  vitae  muneribus  impares  evadunt.  In 
ipso  paroxysmo  facies  utplurimum  pallet,  et 
pulsus  parvus,  tardus,  et  irregularis  est. 

PROGNOSIS. 

Apoplexia  nunquam  vacat  periculo,  et 
prognosis  semper  infausta  est;  etsi  enim  aegri  eo 
impliciti  ex  paroxysmo  resurgant,  pristinae 
salutis  munera  rarissime  ita  redeunt,  quin  mul¬ 
ta  morbi  vestigia  remaneant :  porro  in  iis,  qui 
apoplexiae  impetum  semel  passi  sunt,  tanta  ad 
redeundum  inest  proclivitas,  ut  nova  ejus  ac¬ 
cessio  semper  metuenda  sit,  quae  citius  aut  se¬ 
rius  mortem  tandem  afferat.  Quo  certius  au¬ 
tem  medicus  morbi  eventum  praevideat,  ad 
ej  us  causas,  historiam  aegri  praegressam,  corpo¬ 
ris  habitum  et  symptomatum  vehementiam, 
sedulo  respiciendum  est. 

Quo  magis  aetate  et  viribus  floreat  aegrotans, 
eo  melior  secundae  valetudinis  affulget  spes, 
maxime  si  apoplexia  ortum  duxerit  ex  causa 
valida  excitante,  potius  quam  ex  ullo  vitio 
quod  penitus  corpori  insederit. 

Si  tamen  morbus  senes  aetate  pene  confec- 
tos,  pravo  corporis  habitu  preditos,  gulae  plus 
justo  indulgere  solitos,  invaserit,  timendum  est 
ne  omnis  medicina  frustra  adhibeatur.  Hi  enim 
vel  statim  pereunt,  vel  si  semel  evaserint,  re¬ 
cidivo  morbo  brevi  e  vivis  rapiuntur  ;  quod 
minus  dolendum  est,  cum  damnosa  morbi  po¬ 
tentia  a  primo  ejus  impetu  vires  et  animi  et 
corporis  ita  fere  subruit,,  ut  lenta  aegritudine 
exhausti,  mortem,  solam  miseriis  finem,  ami¬ 
ce  salutentur.  Nec  minus  periculi  est  si  serosa 
colluvies  ex  vasis  relaxatis  et  viribus  resolutis 
in  cerebri  cavis  confluxerit* 

Sunt  quaedam  apoplexiae  causae  adeo  vehe¬ 
mentes  ut  vitam  fere  statim  extinguant  :  hu¬ 
jusmodi  sunt  acidum  carbonicum,  et  narcotica, 
et  alia  quorum  vis  subita  atque  intensa  homi¬ 
nem  morte  opprimere  solet. 

Nnec  res  omnibus  attonitis  adeo  infeliciter 
cedunt,  quin  in  prognosi  statuenda,  multum  a 
signorum  vehementia  pendebit.  Si  levior  fuit 
morbi  impetus,  si  spiritus  liber,  facilis  atque 
aequalis  maneat,  si  sensus  non  omnino  deficiant, 
sed  aeger  potus  oblatos  haurire  queat,  et  quaedam 

movendi  facultas  supersit.  Si  sudores  calidi 
e  toto  corpore  ubertim  dimanaverint,  san¬ 
guis  e  naribus  confestim  erumpat,  vel  quae¬ 
dam  evacuatio  perperam  suppressa  sponte  re¬ 
vocata  sit  ;  si  denique  vires  a  natura  insitae 
neque  senio  neque  morbis  praegressis  fractae 
fuere,  nulla  causa  est  cur  eventum  infelicem 
praedicemus. 

Contra,  mala  est  apoplexia,  in  qua  sen¬ 
sus  et  motus  penitus  deficientes  nullis  sti¬ 
mulantibus  obtemperant ;  respiratio  valde  dif¬ 
ficilis  est,  cum  rhoncho,  stertore  et  oris  spu¬ 
ma  ;  sudores  frigidi  ex  aliqua  corporis  parte 
erumpunt,  et,  sphincteribus  resolutis,  lotium 
et  faeces  inscie  elabuntur.  In  summo  quoque 
vitae  discrimine  versari  solent  hi  qui  apo* 
plexiam  jam  antea  experti  sunt. 

MEDENDI  RATIO. 


Prjeceps  hujus  morbi  periculum  postulat 
ut  medicus  arcessitus  medendi  occasionem 
promptissime  arripiat,  et  ad  auxilia  validissima 
extemplo  confugiat. 

JEgev  statim  in  tali  positura  collocandus 
est,  ut  caput  nonnihil  supra  reliquum  corpus 
elevetur,  et  omnia  ejus  vestimenta  statim  exu¬ 
enda  sunt,  fenestris  et  foribus  apertis,  ut  liber 
aeri  frigido  pateat  aditus  ;  dum  cavetur  ex 
turba  adstantium,  quas  in  ejus  cubiculo  con¬ 
gregata  aera  nociva  materia  inquinet,  et  simul 
calefaciat. 

Dum  hasc  fiunt,  medicus  aegri  aetatem,  cor¬ 
poris  habitum,  vivendi  rationem,  morbi  cau¬ 
sas,  signorum  vehementiam,  et  apoplexiae  spe¬ 
ciem  sedulo  perpendere  debet,  et  ex  his  rite 
perspectis  statuere  an  sanguis  mittendus  est. 

quo  prudenter  misso  nil  praesentius  adfert 
auxilium  in  morbo,  ubi  sanguis  vel  incitato 
impetu,  vel  nimia  copia  cerebrum  urget  et 
opprimit.  Si  igitur  facies  rubore  sit  suffusa, 
pulsus  plenus  et  validus,  et  aeger  plethoricus, 
non  dubium  erit  quin  sanguis  illico  ex  amplo 
vulnere  detrahendus  sit,  vena  vel  brachii  vel 
jugali  statim  incisa.  Quod  si  venae  jugulares 
incidendae  sunt,  cavendum  ne  collum  vinculo 
constrictum  sanguinis  reditum  a  capite  inhi¬ 
beat.  Quantitas,  quae  mitti  debet  pro  aegri 
aetate  et  viribus,  vasorum  plenitudine,  et  pul¬ 
suum  statu,  mensuranda  est.  Nec  negligenda 
est  topica  ista  sanguinis  detractio,  quam  scari¬ 
ficatio,  vel  cucurbitulae  cruentae  occipiti  ad¬ 
motae,  vel  denique  hirudines  praestant,  quae  eo 
magis  necessaria  erit,  si  vires  jam  effoetae  san¬ 
guinem  aliunde  mitti  prohibeant.  Praecepta, 
quae  Heberden,  medicus  sagacissimus,  de 
sanguine  in  hoc  morbo  educendo  tradidit, 
quippe  omni  attentione  digna,  hic  loci  ipsius 
verbis  recensere  haud  alienum  erit.  “  Sun- 
“  guinis  missio  vulgo  existimatur  esse  prae- 
6t  stantissimum  attonitorum  auxilium,  et  pro- 

“  fecto  ubi  aeger  florente  sit  aetate,  et  san- 
“  guine  abundet,  et  lautioribus  epulis  assue- 
“  tus  fuerit,  vena  sine  mora  est  incidenda ; 
“  veruntamen  largae  et  repetitae  sanguinis  de- 
“  tractiones  omnibus  apoplecticis  et  paraly- 
“  ticis,  nullo  delectu  habito,  utiliter  aut  tuto 
“  adhiberi  certe  non  possunt.  Etenim  juni- 
“  ores  et  robusti  non  tam  obnoxii  sunt  his 
“  morbis,  quam  pueri  infirmi  et  effeti  senes, 
“  in  quibus  vires  nutriendae  sunt,  et  exci- 
“  tandae,  potius  quam  minuendae  ;  dum  multa 
4 4  sanguinis  profusio,  quemadmodum  in  sub- 
“  mersis  fieri  dicitur,  omnes  naturae  conatus 
“  reprimit,  et  tenues  vitae  reliquias  penitus 
“  extinguit.  Quod  consulamus  experien- 
“  tiam,  haec,  quantum  possum  judicare,  testa- 
“  tur  copiosas  sanguinis  missiones  saepe  no- 
“  cuisse,  easque  in  non  paucis  aegrotis  tutius 
“  fuisse  praetermissas.” 

Emplastra  vesicantia  non  leve  praesidium 
apoplecticis  afferunt ;  ad  ea  in  omni  morbi 
genere  tuto  decurritur ;  capiti  prius  raso  im¬ 
ponenda  sunt,  et  exulceratio  ab  iis  facta  pro¬ 
movenda,  ut  sanguis  ab  internis  partibus  ex¬ 

teriora  versus  avocetur.  Si  deglutiendi  fa¬ 
cultas  adhuc  maneat,  ea  danda  sunt  cathartica, 
quas  alvum  promptissime  moveant,  sin  aliter, 
enemata  acriora  ex  inferioribus  partibus  in¬ 
fusa  huic  proposito  egregie  satisfaciunt.  Ni- 
cotiana  autem,  quae  vi  haud  exigua  motum 
ac  sensum  sedandi  pollet,  ab  iis  subter  infun¬ 
dendis  procul  absit.  Utcunque  autem  alvus 
ab  his  soluta  fuerit,  curandum  est  ut  aeger, 
simul  ac  ad  id  valeat,  catharticum  ore  as¬ 
sumat. 

Nemo  fere  est  hodie  qui  non  emeticorum 
usum  in  omni  apoplexiae  genere  improbat, 
nec  immerito  ;  cum  nulla  sunt  medicamenta 
quae  sanguinem  versus  caput  vehementius 
pellunt ;  quod  facies  rubra  et  turgida,  ver¬ 
tigo,  et  interdum  sanguinis  fluxus  e  naribus 
inter  vomendum,  aperte  demonstrant.  Non¬ 
nulli  autem  qui  damna  ex  emeticis  in  solitis 
apoplexiae  exemplis  oritura  satis  perspecta 
habeant,  ea  tamen  in  iis  hujus  morbi  casibus, 
qui  ex  nimia  ventriculi  repletione  ortum  du¬ 
cunt,  haud  mediocriter  esse  profutura  con¬ 
tendunt.  Consultius  forsan  agunt,  qui  etiam 

in  hoc  rerum  statu  ventriculum  catharticis  exo¬ 
nerare  nituntur.  Burserium  habemus  profff 
tentem,  “  Non  semel  meis  ipse  oculis  vidi 
u  datum  ab  aliis  emeticum,  et  vehementer 
“  dolui,  hemiplegiam  vel  levem,  et  particu- 
u  larem  apoplexiam,  illico  in  validam,  et  uni- 
u  versalem  transiise  ;  fortem  vero  atque  ex- 
“  quisitam,  intra  paucas  horas,  in  mortem.” 

Quodsi  periculum  sit  ne  morbus  ex  venenis 
in  ventriculum  sumptis  superveniat,  et  vomi¬ 
tus  non  sponte  obortus  est,  ad  eum  statim 
promovendum  iis  emeticis,  quae  suos  effectus 
promptissime  edunt,  omni  ope  contendere  de¬ 
bemus.  Si  tamen  ex  hujusmodi  causa  apo¬ 
plexia  jam  aderit,  melius  forsan  erit  ab  eme¬ 
ticorum  usu  omnino  abstinere,  quia  sanguinis 
congestionem  in  vasis  capitis  jure  timemus. 

His  de  remediis,  quae  in  ipso  paroxysmo 
conveniunt,  jam  dictis,  pauca  restant  monenda 
de  iis  quae  apoplexiam  in  proclivibus  arceant, 
quae  eb  magis  attentionem  postulant,  quod  pe¬ 
riculosa  hujus  morbi  natura  vel  statim  exitium, 
vel  saltem  labem  corpori  prorsus  immedicabi¬ 
lem,  inferat;  summis  itaque  viribus  nitendum 

est  ut  morbo  venienti  occurramus,  cui  prae¬ 
senti  mederi  vix  valemus. 

Omnes  causae  quae  sanguinem  justo  vehe¬ 
mentius  in  caput  propellunt,  vel  quae  nimiam 
vasorum  plenitudinem  efficiunt,  omni  cura 
sunt  evitandae.  Hoc  igitur  consilio,  diaeta 
potius  tenuis,  ex  vegetabilibus  et  lacte  po¬ 
tissimum  confecta,  praecipienda  est  ;  procul 
absit  omne  genus  ciborum  quod  corpus  sti¬ 
mulat,  et  simul  multum  nutrimenti  recondit  ; 
hinc  carnes,  cibi  omnes  aromatibus  conditi, 
butyrum,  et  condimenta  ex  farinaceis  et 
frugibus  maturis,  mitioribus  locum  cedant. 
De  hujusmodi  tamen  legibus  diaeteticis  ob¬ 
servandum  est,  nil  esse  adeo  perpetuum,  quin 
multum  ex  aegri  aetate,  corporis  habitu,  vi¬ 
ribus,  et  solita  vivendi  norma,  pendebit.  Si 
enim  aetas  provectior  fuerit,  et  aeger  cibis 
lautioribus  diu  assuetus,  aliquid  pravae  con¬ 
suetudini  concedendum  est,  et  melius  erit 
paulatim  ex  stimulantibus  desuescere,  ne  ni¬ 
mis  subito  subducta  labentis  aetatis  imbecilli¬ 
tatem  periculose  adaugeant.  Si  itaque  aegri 
stimuli  soliti  defectum  aegre  ferant,  cibus  ani¬ 
malis 

malis  parce  concedendus  est;  ex  omni  autem 
ventriculi  repletione  sedulo  cavendum  est,  et 
coena,  nisi  tenuissima,  omnino  prohibenda. 
Parum  tamen  proficitur  si  homines,  ad  apo¬ 
plexiam  opportuni,  durii  a  mensis  laute  ex- 
tructis  abstineant,  potionibus  meracioribus  in- 
dulgeant :  nec  hoc  ita  intelligendum  est,  quasi 
in  omni  exemplo  hujusmodi  liquores  penitus 
interdicerentur  ;  si  aetas  provectior,  inveterata 
consuetudo,  et  vires  multum  fractae,  aliquid 
meracius  efflagitent,  cerevisia  tenuis  pro  potu 
communi,  quippe  quae  ad  alvum  sol vendam 
nonnihil  conferat,  aquae  fere  anteponitur. 

His  qui  propter  vitam  desidem  ad  nimiam 
sanguinis  abundantiam  proni  sunt,  exercitatio 
prae  omnibus  commendanda  est ;  haec  modice 
instituta  sanguinem  e  partibus  corporis  inte¬ 
rioribus  superficiem  versus  derivat,  et  simul 
omnes  secretiones  et  excretiones  quam  optime 
promovet.  Cum  autem  exercitatio  vehemens, 
ut  supra  innuimus,  apoplexiam  inducere  peri¬ 
clitatur,  nunquam  ad  defatigationem  usque 
continuetur,  praesertim  in  obesis ;  nec  tuta  est 

postquam  respiratio  concitatior,  et  calor  auc¬ 
tus,  supervenerint. 

Cum  in  omnibus  fere  morbis  capitis,  alvus 
fusa  prodest,  nocet  astricta,  unde  sanguis  ple¬ 
rumque  uberius  justo  caput  versus  propelli¬ 
tur  ;  assidue  curandum  est  iis,  quae  eam  leni¬ 
ter  solutam  teneant,  ne  aeger  ex  hoc  fonte  ali¬ 
quid  detrimenti  capiat.  Acrioribus  catharti- 
cis  raro  utendum  est,  nisi  quaedam  morbi  in¬ 
stantis  indicia  his  opus  esse  moneant. 

In  iis  porro  exemplis  ubi  dolor  capitis,  ver¬ 
tigo,  sensuum  internorum  confusio,  aurium 
tinnitus,  visus  depravatus,  et  alia  hujusmodi 
morbum  plane  imminere  testantur,  sanguinis 
detractio  praesidium  paratissimum  praebet,  qui 
libere  et  prompte  eductus  ad  paroxysmum  ar¬ 
cendum  saepe  valet.  Cum  tamen  crebra  san¬ 
guinis  missio  corpus  non  solvit,  sed  etiam  va¬ 
sorum  plenitudini  favet,  ad  eam,  nisi  aeger  ex 
ancipiti  periculo  eripiendus  est,  confugere  non 
licet.  In  lenioribus  exemplis  hirudines  tem¬ 
poribus,  vel  scarificationes  occipiti  admotae, 
huic  consilio  optime  subveniunt. 


Nec 


DE  APOPLEXIA. 


$2 

Nec  leve  auxilium  praebent  fonticuli  et  se- 
tacea  collo  vel  aliis  partibus  capiti  vicinis  in¬ 
dita ;  hujusmodi  ulcera  diu  aperta  servata  in 
quibusdam  exemplis  plurimum  emolumenti 
secum  attulerunt.  Quodsi  humor  ex  his  efflu¬ 
ere  solitus  intempestive  repressus  fuerit,  mali 
effectus  jure  timendi  sunt.  Ratione  haud  ab¬ 
simili,  si  ulla  apoplexiae  venturae  signa  ex 
evacuationibus  solitis  male  suppressis  miniten¬ 
tur,  hae  statim  revocandae  sunt ;  vel,  si  hoc 
fieri  non  potest, .  aliae,  quae  earum  vicem  sup¬ 
pleant,  instituendae. 

Quibusdam  apoplexiae  opportunis  frigida 
capiti  prius  raso  subinde  affusa  egregiam  opem 
attulisse  fertur  ;  quid  valeat,  certe  in  omnibus 
experiri  debemus. 

